عبد الشکور شاد

عبد الشکور شاد پاکستانی سیاست دان جو اگست 2018 سے پاکستان کی قومی اسمبلی کے رکن ہیں۔عبد الشکور لیاری کے انتخابی حلقے میں پیپلز پارٹی کے مشہور شخصیت بلاول بھٹو کو شکست دے کر میڈيا اور اپنی قیادت کی نظروں میں آئے-

 ابتدائی زندگی اور تعلیم 
کراچی میں پیدا ہوئے۔انھوں نے جامعہ کراچی سے بین الاقوامی تعلقات میں ماسٹرز کی ڈگری حاصل کی۔ 

 سیاسی دور 
انھوں نے اپنی سیاسی زندگی کا آغاز 1977 میں محمد ضیاء الحق کے مارشل لا کے دوران کیا جب وہ کراچی یونیورسٹی میں زیر تعلیم تھے۔  قانون نافذ کرنے والے اداروں نے ان کے گھر پر چھاپہ مارا اور اکتوبر 1978 میں شاد کے پاکستان پیپلز پارٹی (پی پی پی) کی قیادت کے حق میں ایک ریلی کے بعد ان کے والد کو گرفتار کر لیا گیا  ایک انٹرویو میں عبد الشکور شاد نے کہا کہ انھوں نے اپنی سیاسی زندگی کا آغاز 1977 میں پیپلز پارٹی سے کیا۔ 1989 میں بے نظیر بھٹو نے انھیں وفاقی تحقیقاتی ایجنسی میں انسپکٹر مقرر کیا جہاں انھوں نے 2002 تک کام کیا 

1981 میں انھیں جامعہ کراچی میں پیپلز اسٹوڈنٹس فیڈریشن کا جنرل سیکریٹری مقرر کیا گیا۔  اسی سال انھیں پیپلز پارٹی کراچی کے جنرل سیکرٹری کا اضافی چارج بھی دیا گیا۔ 

انھوں نے 2008 کے پاکستانی عام انتخابات میں آزاد امیدوار کے طور پر پاکستان کی قومی اسمبلی کی نشست کے لیے حصہ لیا لیکن کامیاب نہیں ہوئے۔ 

انھوں نے مئی 2018 میں پاکستان تحریک انصاف (پی ٹی آئی)میں شمولیت اختیار کی۔ 

وہ 2018 کے پاکستانی عام انتخابات میں حلقہ NA-246 (کراچی جنوبی-I) سے پی ٹی آئی کے امیدوار کے طور پر قومی اسمبلی کے لیے منتخب ہوئے تھے۔ 

 استعفی 
9 اپریل 2022 کو عمران خان کی حکومت کے رجیم چینج کی وجہ سے عمران خان کے حکم پر قومی سمبلی سے استعفی دیا ۔ نئی حکومت نے ارکان کی تعداد بگڑنے کے ڈر سے کئی ارکان کے استعفے منظور نہيں کیے ۔ تاہم مرحلہ وار منظور کرتے ہوئے گیارہ ارکان کے استعفی 28 جولائی 2022 کو منظور کیے جن میں سے ایک عبد الشکور شاد بھی تھے ۔ بعد ازاں ان کی سیٹ پر دوبارہ ضمنی الیکشن ہونے لگے تو عمران خان نے تمام ضمنی نشستوں میں سے نو پر خود کھڑے ہونے کا حیرت انگیز اعلان کیا ۔  

 بیرونی ربط 

 مزید پڑھیے 

 پندرہویں قومی اسمبلی پاکستان (2018 تا 2022) کے ارکان کی فہرست

 حوالہ جات 

زمرہ:غیر موجود سال پیدائش (بقید حیات شخصیات)
زمرہ:پاکستان تحریک انصاف کے سیاست دان
زمرہ:پاکستانی ارکان قومی اسمبلی 2018ء تا 2023ء
زمرہ:بقید حیات شخصیات
زمرہ:قومی اسمبلی پاکستان کے رکن کے نامکمل مضامین